钦定古今图书集成/理学汇编/学行典/第126卷 > 荀子 > 《大略篇》
## 钦定古今图书集成/理学汇编/学行典/第126卷 > 荀子 > 《大略篇》

天子即位，上卿进曰：“如之何忧之长也？能除患则为
福，不能除患则为贼。”授天子一策。中卿进曰：“配天而
有下土者，先事虑事，先患虑患。先事虑事谓之接，接
则事优成；先患虑患谓之豫，豫则祸不生。事至而后
虑者谓之后，后则事不举。患至而后虑者谓之困，困
则祸不可御。”授天子二策。下卿进曰：“敬戒无怠，庆者
在堂，吊者在闾。祸与福邻，莫知其门。豫哉豫哉，万民
望之。”授《天子三策》。